CELEX: 32004D0615
Language: lt
Date: 1090540800000
Title: 2004/615/EB: 2004 m. liepos 23 d. Komisijos sprendimas, iš dalies keičiantis Sprendimą 2004/111/EB dėl naminių ir laukinių paukščių gripo tyrimų įgyvendinimo valstybėse narėse 2004 metais (pranešta dokumentu Nr. K(2004) 2459)(Tekstas svarbus EEE)

27.8.2004   
            
            
               LT
            
            
               Europos Sąjungos oficialusis leidinys
            
            
               L 278/59
            
         
      KOMISIJOS SPRENDIMAS
   
   2004 m. liepos 23 d.
   iš dalies keičiantis Sprendimą 2004/111/EB dėl naminių ir laukinių paukščių gripo tyrimų įgyvendinimo valstybėse narėse 2004 metais
   (pranešta dokumentu Nr. K(2004) 2459)
   (Tekstas svarbus EEE)
   (2004/615/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:
   
               (1)
            
            
               2004 m. sausio 29 d. Komisijos sprendimas 2004/111/EB dėl naminių ir laukinių paukščių gripo tyrimų įgyvendinimo valstybėse narėse 2004 metais (2) numato, kad valstybės narės tokių tyrimų įgyvendinimo planus turi pateikti iki 2004 m. kovo 15 d.
            
         
               (2)
            
            
               Sprendimas 2004/111/EB taip pat numato, kad Bendrijos finansinė įmoka turėtų būti 50 % išlaidų, valstybėse narėse patirtų bandiniams paimti ir ištirti, ne daugiau kaip 600 000 eurų.
            
         
               (3)
            
            
               Kai kurios valstybės narės, pirmiausia naujosios, negalėjo laikytis nustatyto pateikimo termino – 2004 m. kovo 15 d. Patirtis rodo, kad pirmą kartą įgyvendinant tokius tyrimus gali atsirasti logistinio pobūdžio kliūčių dėl naminių paukščių sektoriaus įvairovės ir struktūrų, kurias būtina sukurti laukiniams paukščiams tirti.
            
         
               (4)
            
            
               Dėl padidėjusio valstybių narių susidomėjimo ankstyvu paukščių gripo nustatymu jų naminių bei laukinių paukščių populiacijoje valstybių narių pagal Komisijos sprendimą 2004/111/EB išleidžiamos sumos viršija 600 000 eurų.
            
         
               (5)
            
            
               Atsižvelgiant į poreikį daugiau sužinoti apie paukščių gripą, keliantį vis didesnį pavojų visame pasaulyje, reikėtų skatinti valstybes nares rūpintis priežiūra ir dėl to padidinti Bendrijos finansinį indėlį nuo 600 000 eurų iki bendros 1 000 000 eurų sumos bei pratęsti planų pateikimo terminą nuo 2004 m. kovo 15 d. iki 2004 m. birželio 15 d.
            
         
               (6)
            
            
               Rekomendacijos dėl paukščių gripo priežiūros programų kūrimo buvo persvarstytos, ir reikėtų numatyti, kad valstybės narės pateiks nustatytas rekomendacijas atitinkančias programas.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2004/111/EB iš dalies keičiamas taip:
   
               1)
            
            
               1 straipsnis pakeičiamas taip:
               „Valstybės narės, laikydamosi priede nustatytų reikalavimų ir rekomendacijų, iki 2004 m. birželio 15 d. pateikia Komisijai naminių ir laukinių paukščių gripo tyrimų įgyvendinimo planus.“
            
         
               2)
            
            
               2 straipsnyje skaičius „600 000 eurų“ pakeičiamas skaičiumi „1 000 000 eurų“.
            
         
               3)
            
            
               Šio sprendimo priede pateiktas tekstas pridedamas kaip priedas.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. liepos 23 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Europos Parlamento ir Tarybos direktyva 2003/99/EB (OL L 325, 2003 12 12, p. 31).
   
      (2)  OL L 32, 2004 2 5, p. 20.
   
      PRIEDAS
      
         
            „PRIEDAS
            Naminių ir laukinių paukščių gripo priežiūros programos, kurios turi būti vykdomos valstybėse narėse 2004 metais
            TIKSLAI:
            
                        1)
                     
                     
                        Nustatyti H5 ir H7 potipių paukščių gripo viruso infekcijos paplitimą įvairių naminių paukščių rūšių populiacijoje kartojant 2002–2003 m. iš dalies pakeistą ir tiksliau parinktą tikrinimą.
                     
                  
                        2)
                     
                     
                        Toliau prisidėti prie sąnaudų ir naudos tyrimo, susijusio su visų H5 ir H7 potipių išnaikinimu naminių paukščių populiacijoje pasikeitus paukščių gripo apibrėžimui.
                     
                  
                        3)
                     
                     
                        Toliau savanoriškai atlikti paukščių gripo plitimo priežiūrą laukinių paukščių populiacijoje, ypač toms valstybėms narėms, kurios jau bendradarbiauja su ornitologų organizacijomis arba kitomis įstaigomis. Tokios priežiūros rezultatai turi teikti vertingą informaciją apie skubaus įspėjimo dėl laukinių paukščių į naminių paukščių pulkus įnešamų štamų sistemą.
                     
                  
                        4)
                     
                     
                        Prisidėti prie žinių apie laukinių gyvūnų keliamą paukščių gripo pavojų gyvūnų sveikatai kaupimo.
                     
                  
                        5)
                     
                     
                        Skatinti žmonių sveikatos ir veterinarijos tinklų ryšius ir integraciją gripo priežiūros srityje.
                     
                  A.   BENDRIEJI REIKALAVIMAI IR REKOMENDACIJOS NAMINIŲ PAUKŠČIŲ TYRIMAMS
            
                        —
                     
                     
                        Bandiniai imami žiemos laikotarpiu, kadangi daugelyje valstybių naminiai paukščiai skerdžiami (ypač kalakutai ir žąsys) apie Kalėdas.
                     
                  
                        —
                     
                     
                        2005 m. kovo 15 d. turi būti pateikti galutiniai tyrimų rezultatai.
                     
                  
                        —
                     
                     
                        Bandiniai tiriami valstybių narių nacionalinėse paukščių gripo tyrimų laboratorijose (NL) arba kitose kompetentingų institucijų įgaliotose laboratorijose prižiūrint NL.
                     
                  
                        —
                     
                     
                        Visi rezultatai (tiek serologiniai, tiek virusologiniai) siunčiami tikrinti į Bendrijos kontrolinę laboratoriją (CRL). Būtina užtikrinti gerą informacijos srautą. CRL suteikia techninę paramą ir turi dideles diagnostikos reagentų atsargas.
                     
                  
                        —
                     
                     
                        Visi AI viruso štamai pateikiami CRL. Remiantis Tarybos direktyva 92/40/EEB atliekami H5 ir H7 potipio virusų standartinių charakteristikų tyrimai (nukleotidų sekos atpažinimas/IVPI intraveninis influenza viruso patogeniškumo testas).
                     
                  
                        —
                     
                     
                        Visi teigiami rezultatai tiriami retrospektyviai ūkiuose, ir tokių tyrimų išvados pranešamos Komisijai ir CRL.
                     
                  
                        —
                     
                     
                        CRL suteikia specialiuosius protokolus, lydinčius CRL siunčiamą medžiagą, ir ataskaitų lenteles tyrimų duomenims rinkti. Šiose lentelėse nurodomi laboratorijų taikyti tyrimų metodai.
                     
                  
                        —
                     
                     
                        Kraujo bandiniai serologiniam tyrimui imami iš visų kiekvieno ūkio naminių paukščių rūšių, ne mažiau kaip iš 5–10 paukščių (išskyrus antis ir žąsis) ir iš skirtingų aptvarų, jeigu ūkyje yra daugiau negu vienas aptvaras.
                     
                  
                        —
                     
                     
                        Bandiniai imami visoje valstybės narės teritorijoje, kad jie atstovautų visai valstybės narės teritorijai, atsižvelgiant į:
                        
                                    a)
                                 
                                 
                                    ūkių, iš kurių reikia paimti bandinius, skaičių. Šis skaičius nustatomas siekiant užtikrinti, kad bus nustatytas bent vienas užkrėstas ūkis, jeigu užkrėstų ūkių paplitimo lygis yra ne mažiau kaip 5 %, su 95 % pasitikėjimo intervalu (žr. 1 lentelę) ir
                                 
                              
                                    b)
                                 
                                 
                                    tiriamų paukščių skaičius kiekviename ūkyje nustatomas tam, kad būtų užtikrinta 95 % tikimybė aptikti bent vieną užkrėstą paukštį, jeigu paukščių su teigiamais serologiniais rezultatais paplitimo lygis yra ≥ 30 %.
                                 
                              
                  
                        —
                     
                     
                        Imant bandinius taip pat būtina atsižvelgti į:
                        
                                    a)
                                 
                                 
                                    gamybos tipus ir su jais susijusią specifinę riziką, tokią kaip paukščių laikymas dideliame aptvare, lauke, skirtingų amžių paukščių grupės, paviršinio vandens vartojimas, palyginti ilgas gyvenimas, daugiau negu viena rūšis viename ūkyje ir t. t.;
                                 
                              
                                    b)
                                 
                                 
                                    tiriamų kalakutų ūkių skaičių, kuris yra nustatomas siekiant užtikrinti, kad bus nustatytas bent vienas užkrėstas ūkis, jeigu užkrėstų ūkių paplitimo lygis yra ne mažiau kaip 5 % su 99 % pasitikėjimo intervalu;
                                 
                              
                                    c)
                                 
                                 
                                    jeigu valstybėje narėje yra ūkių, auginančių Ratitae genties paukščių ir putpelių, jie turi būti įtraukti į programą;
                                 
                              
                                    d)
                                 
                                 
                                    laiko tarpą; tam tikrais atvejais bandinių ėmimas turi būti derinamas su nustatytais laikotarpiais, kuriais dėl kitų naminių paukščių infekcijų buvimo ūkyje gali atsirasti didesnė ligos patekimo į ūkį rizika;
                                 
                              
                                    e)
                                 
                                 
                                    valstybės narės, kurios privalo imti bandinius Niukaslio ligos priežiūrai, kad galėtų išlaikyti savo neskiepijimo nuo Niukaslio ligos statusą (Sprendimas 94/327/EB), gali naudoti šiuos veislinių pulkų bandinius H5 ir H7 antikūnų priežiūrai.
                                 
                              
                  1 LENTELĖ
            Ūkių, kuriuose turi būti imami bandiniai kiekvienai naminių paukščių kategorijai, skaičius (išskyrus kalakutų auginimo ūkius)
            
                        Ūkių skaičius kiekvienai naminių paukščių kategorijai (išskyrus kalakutų auginimo ūkius)
                     
                     
                        Ūkių, kuriuose turi būti imami bandiniai, skaičius
                     
                  
                        iki 34
                     
                     
                        visi
                     
                  
                        35–50
                     
                     
                        35
                     
                  
                        51–80
                     
                     
                        42
                     
                  
                        81–250
                     
                     
                        53
                     
                  
                        > 250
                     
                     
                        60
                     
                  
               
            2 LENTELĖ
            Kalakutų auginimo ūkių, kuriuose turi būti imami bandiniai, skaičius
            
                        Kalakutų auginimo ūkių skaičius
                     
                     
                        Ūkių, iš kurių turi būti imami bandiniai, skaičius
                     
                  
                        iki 46
                     
                     
                        visi
                     
                  
                        47–60
                     
                     
                        47
                     
                  
                        61–100
                     
                     
                        59
                     
                  
                        101–350
                     
                     
                        80
                     
                  
                        > 350
                     
                     
                        90
                     
                  B.   SPECIFINIAI REIKALAVIMAI, NUSTATANT UŽKRĖTIMO PAUKŠČIŲ GRIPO H5 IR H7 POTIPIAIS ATVEJUS ANČIŲ IR ŽĄSŲ POPULIACIJOJE
            
                        —
                     
                     
                        Kraujo bandinius serologiniam tyrimui pageidautina imti iš paukščių, kurie laikomi lauke.
                     
                  
                        —
                     
                     
                        Kiekviename atrinktame ūkyje serologiniam tyrimui imama 40–50 kraujo bandinių.
                     
                  C.   PAUKŠČIŲ GRIPO TYRIMAI LAUKINIŲ PAUKŠČIŲ POPULIACIJOJE
            C.1.   Tyrimo struktūra ir įgyvendinimas
            
                        —
                     
                     
                        Ryšiai su paukščių apsaugos ir stebėjimo įstaigomis ir žiedavimo stotimis yra būtini. Bandinius geriausiai galėtų imti šių grupių arba stočių darbuotojai. Kad būtų gauti medžiojamų paukščių bandiniai, galima bendradarbiauti ir su medžiotojais.
                     
                  
                        —
                     
                     
                        Ankstesnių tyrimų atlikimo patirtis rodo, kad viruso izoliacijos lygis buvo itin žemas, todėl daugiausia bandinių turi būti imama iš paukščių, rudenį ir žiemos pradžioje migruojančių į pietus.
                     
                  C.2.   Bandinių ėmimo tvarka
            
                        —
                     
                     
                        Reikia imti kloakos tepinėlius virusologiniam tyrimui. Be pirmamečių paukščių gimusių rudens metu, iš kitų infekcijoms imlių rūšių, turinčių intensyvesnius ryšius su naminiais paukščiais (tokiais kaip didžioji antis), galima gauti sėkmingiausius bandinius.
                     
                  
                        —
                     
                     
                        Idealus įvairių rūšių pasiskirstymas yra toks:
                        
                                    —
                                 
                                 
                                    70 % – vandens paukščiai,
                                 
                              
                                    —
                                 
                                 
                                    20 % – pakrančių paukščiai,
                                 
                              
                                    —
                                 
                                 
                                    10 % – kiti laukiniai paukščiai.
                                 
                              
                  
                        —
                     
                     
                        Fekalijų turintys tepinėliai arba kruopščiai renkamos šviežios fekalijos turi būti imamos iš paukščių, patekusių į spąstus, sumedžiotų arba rastų negyvų iš karto po mirties.
                     
                  
                        —
                     
                     
                        Galima sujungti iki penkių tos pačios paukščių rūšies bandinių.
                     
                  
                        —
                     
                     
                        Itin atsargiai reikia elgtis laikant ir vežant bandinius. Jeigu neįmanoma užtikrinti skubaus bandinio nuvežimo į laboratoriją per 48 valandas (transporto priemonėje esant vidutinei 4°C temperatūrai), bandiniai turi būti laikomi ir po to vežami apkloti sausu ledu esant – 70 °C temperatūrai.
                     
                  D.   LABORATORINIAI TYRIMAI
            Laboratoriniai tyrimai atliekami remiantis Tarybos direktyvos 92/40/EEB 3 priede rekomenduojama tvarka (įskaitant HI ančių ir žąsų serumo tyrimą). Tačiau jeigu numatyti laboratoriniai tyrimai, kurie nėra nustatyti Direktyvoje 92/40/EEB arba aprašyti OIE Terrestrial Manual, valstybės narės būtinus patvirtinimo duomenis pateikia CRL, kartu pateikdamos savo programas Komisijai tvirtinti. Visi teigiami serologinių tyrimų rezultatai patvirtinami nacionalinėse laboratorijose atliekant paukščių gripo hemaglutinacijos-inhibicijos tyrimą su Bendrijos kontrolinės laboratorijos pateiktais nustatytais štamais:
            
                        H5
                     
                     
                        
                                    a)
                                 
                                 
                                    pirminis tyrimas naudojant Antis/Danija/64650/03 (H5N7);
                                 
                              
                                    b)
                                 
                                 
                                    ištirti visus bandinius, užkrėstus Strutis/Danija/72420/96 (H5N2) N9 kryžminėje reakcijoje dalyvaujančiam antikūnui eliminuoti.
                                 
                              
                  
                        H7
                     
                     
                        
                                    a)
                                 
                                 
                                    pirminis tyrimas naudojant Kalakutas/Anglija/647/77 (H7N7);
                                 
                              
                                    b)
                                 
                                 
                                    ištirti visus bandinius, užkrėstus Afrikos varnėnas/983/79 (H7N1) N7 kryžminėje reakcijoje dalyvaujančiam antikūnui eliminuoti.“